diumenge, 24 de maig de 2020 23:32h
Volen recuperar la memòria històrica durant l'època del franquisme i la Guerra Civil espanyola
dBalears/E.P. | 17 octubre 2017
FranquismeGeneralitat CatalunyaGovernGuerra Civilconselleria culturamemòria històrica
La Generalitat i el Govern han aprovat aquest dimarts col·laborar en matèria de "memòria democràtica" amb un protocol per implementar polítiques de localització, recuperació i identificació de restes de persones desaparegudes durant la Guerra Civil i la dictadura franquista.
Segons ha informat la Generalitat després de la reunió del Consell Executiu, es tracta de totes les persones procedents de les Balears, Catalunya i d'altres llocs que moriren durant el desembarcament de les tropes republicanes en el Llevant mallorquí l'agost del 1936.
També col·laboraran en la preservació, senyalització, contextualització i documentació, amb "rigor històric", de les fosses que contenen cossos de soldats morts en aquell desembarcament liderat pel capità Alberto Bayo. El Govern també ha aprovat impulsar els treballs per a la recuperació i repatriació de les restes del brigadista cubà, Pablo de la Torriente, una labor que recaurà en la Conselleria d'Afers exteriors, Relacions Institucionals i Transparència.
De la Torriente va morir el 1936 en el front de Madrid, va ser enterrat en el cementiri de Chamartín i exhumat en 1937 per ser repatriat a Cuba, però una recerca va determinar que les seves restes van acabar en un nínxol del cementiri barceloní.